CELEX: 32010D0561
Language: el
Date: 2010-05-17 00:00:00
Title: 2010/561/ΕΕ: Απόφαση της Επιτροπής, της 25ης Μαΐου 2010 , σχετικά με εθνικές διατάξεις που κοινοποίησε η Δανία για την προσθήκη νιτρωδών σε ορισμένα προϊόντα κρέατος [κοινοποιηθείσα υπό τον αριθμό Ε(2010) 3301]

21.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 247/55
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 25ης Μαΐου 2010
   σχετικά με εθνικές διατάξεις που κοινοποίησε η Δανία για την προσθήκη νιτρωδών σε ορισμένα προϊόντα κρέατος
   [κοινοποιηθείσα υπό τον αριθμό Ε(2010) 3301]
   (Το κείμενο στη δανική γλώσσα είναι το μόνο αυθεντικό)
   (2010/561/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 114 παράγραφος 6,
   Εκτιμώντας τα ακόλουθα:
   I.   ΠΡΑΓΜΑΤΙΚΑ ΠΕΡΙΣΤΑΤΙΚΑ ΚΑΙ ΔΙΑΔΙΚΑΣΙΑ
   
   
               (1)
            
            
               Με επιστολή της 21ης Νοεμβρίου 2007 και σύμφωνα με το άρθρο 95 παράγραφος 4 της συνθήκης ΕΚ (νυν άρθρο 114 παράγραφος 4 της συνθήκης για τη λειτουργία της Ευρωπαϊκής Ένωσης – ΣλΕΕ), το Βασίλειο της Δανίας (Δανία) κοινοποίησε στην Επιτροπή τις εθνικές του διατάξεις σχετικά με την προσθήκη νιτρωδών σε ορισμένα προϊόντα κρέατος. Οι εν λόγω διατάξεις περιέχονται στην απόφαση αριθ. 22 της 11ης Ιανουαρίου 2005 σχετικά με τα πρόσθετα τροφίμων (Bekendtgørelse nr 22 af 11.1.2005 om tilsætningsstoffer til fødevarer) και στον δανικό θετικό κατάλογο επιτρεπόμενων προσθέτων τροφίμων (Liste over tilladte tilsætningsstoffer til fødevarer, «Positivlisten») (1). Η Δανία έκρινε αναγκαίο να διατηρηθούν αυτές οι διατάξεις και για τον λόγο αυτό να μη μεταφέρει στο εθνικό της δίκαιο, όσον αφορά τη χρήση νιτρωδών σε προϊόντα κρέατος, την οδηγία 2006/52/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την τροποποίηση της οδηγίας 95/2/ΕΚ για τα πρόσθετα τροφίμων πλην των χρωστικών και των γλυκαντικών και της οδηγίας 94/35/ΕΚ για τα γλυκαντικά που προορίζονται να χρησιμοποιηθούν στα τρόφιμα (2).
            
         
               (2)
            
            
               Με την απόφαση 2008/448/ΕΚ της Επιτροπής (3), οι εν λόγω εθνικές διατάξεις εγκρίθηκαν έως τις 23 Μαΐου 2010, εν αναμονή της απόδειξης από τις δανικές αρχές – μέσω νέας κοινοποίησης – ότι η εφαρμογή των ορίων που προβλέπει η οδηγία 2006/52/ΕΚ δεν επιτυγχάνει το απαιτούμενο επίπεδο προστασίας και θα οδηγούσε σε απαράδεκτο κίνδυνο για την ανθρώπινη υγεία.
            
         
               (3)
            
            
               Επομένως, με επιστολή της 20ής Νοεμβρίου 2009, την οποία έλαβε η Επιτροπή στις 26 Νοεμβρίου 2009, η Δανία κοινοποίησε στην Επιτροπή ότι εμμένει στην πρόθεσή της να μη μεταφέρει στη δανική νομοθεσία την οδηγία 2006/52/ΕΚ όσον αφορά τη χρήση νιτρωδών σε ορισμένα προϊóντα κρέατος και διατηρεί αντ’ αυτής την ισχύουσα εθνική νομοθεσία της σχετικά με το θέμα αυτό, δηλαδή την απόφαση αριθ. 22 της 11ης Ιανουαρίου 2005 σχετικά με τα πρόσθετα τροφίμων (Bekendtgørelse nr 22 af 11.1.2005 om tilsætningsstoffer til fødevarer) και τον δανικό θετικό κατάλογο επιτρεπόμενων προσθέτων τροφίμων (Liste over tilladte tilsætningsstoffer til fødevarer, «Positivlisten»). Προς υποστήριξη της κοινοποίησής της, η Δανία υπέβαλε συμπληρωματικές πληροφορίες που περιλάμβαναν στοιχεία σχετικά με την κατανάλωση προϊόντων κρέατος, τις εισαγωγές προϊόντων κρέατος και ανάλυση των νιτρωδών στα προϊόντα κρέατος στην αγορά της Δανίας.
            
         1.   ΝΟΜΟΘΕΣΙΑ ΤΗΣ ΕΝΩΣΗΣ
   
   1.1.   ΑΡΘΡΟ 114 ΠΑΡΑΓΡΑΦΟΙ 4 ΚΑΙ 6 ΤΗΣ ΣλΕΕ
   
               (4)
            
            
               Το άρθρο 114 παράγραφος 4 της ΣλΕΕ προβλέπει ότι «Όταν, μετά τη θέσπιση μέτρου εναρμόνισης από το Ευρωπαϊκό Κοινοβούλιο και το Συμβούλιο, από το Συμβούλιο ή από την Επιτροπή, ένα κράτος μέλος θεωρεί αναγκαίο να διατηρήσει εθνικές διατάξεις που δικαιολογούνται από τις επιτακτικές ανάγκες που προβλέπονται στο άρθρο 36 ή διατάξεις σχετικές με την προστασία του περιβάλλοντος ή του χώρου εργασίας, τις κοινοποιεί στην Επιτροπή, καθώς και τους λόγους διατήρησής τους».
            
         
               (5)
            
            
               Σύμφωνα με το άρθρο 114 παράγραφος 6 της ΣλΕΕ, η Επιτροπή εντός έξι μηνών από την κοινοποίηση εγκρίνει ή απορρίπτει τις αντίστοιχες εθνικές διατάξεις, αφού εξακριβώσει εάν αποτελούν ή όχι μέσο αυθαίρετων διακρίσεων ή συγκεκαλυμμένο περιορισμό του εμπορίου μεταξύ των κρατών μελών και εάν συνιστούν ή όχι εμπόδιο στη λειτουργία της εσωτερικής αγοράς.
            
         1.2.   ΟΔΗΓΙΑ 2006/52/ΕΚ
   
               (6)
            
            
               Σύμφωνα με τις γενικές αρχές του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, που αφορά τα προσθέτα τροφίμων (4), η έγκριση ενός πρόσθετου τροφίμων εξαρτάται από την ύπαρξη εύλογης τεχνολογικής ανάγκης, από την αποδοχή του από πλευράς υγείας και από το γεγονός ότι η χρήση του δεν εξαπατά τον καταναλωτή. Ο εν λόγω κανονισμός κατάργησε, από τις 20 Ιανουαρίου 2010, την οδηγία 89/107/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών σχετικά με τα πρόσθετα που μπορούν να χρησιμοποιούνται στα τρόφιμα τα οποία προορίζονται για ανθρώπινη κατανάλωση (5), η οποία καθορίζει τις ίδιες γενικές αρχές.
            
         
               (7)
            
            
               Τα νιτρώδη χρησιμοποιούνται στα προϊόντα κρέατος εδώ και πολλές δεκαετίες, μεταξύ άλλων, για να εξασφαλίσουν, σε συνδυασμό με άλλους παράγοντες, τη διατήρηση και τη μικροβιολογική ασφάλεια των προϊόντων κρέατος, ιδίως των αλλαντικών και αλίπαστων, περιορίζοντας, μεταξύ άλλων, τον πολλαπλασιασμό του Clostridium botulinum, του βακτηρίου που προκαλεί αλλαντίαση, ασθένεια που αποτελεί απειλή για τη ζωή. Ταυτόχρονα, αναγνωρίζεται ότι η παρουσία νιτρωδών σε προϊόντα κρέατος μπορεί να προκαλέσει αύξηση των νιτροζαμινών, οι οποίες έχει αποδειχθεί ότι είναι καρκινογόνες. Κατά συνέπεια, η νομοθεσία σε αυτό τον τομέα οφείλει να εξισορροπήσει από τη μια τον κίνδυνο σχηματισμού νιτροζαμινών λόγω της ύπαρξης νιτρωδών στα προϊόντα κρέατος και από την άλλη τα προστατευτικά αποτελέσματα των νιτρωδών ενάντια στον πολλαπλασιασμό των βακτηρίων, ιδίως αυτών που προκαλούν αλλαντίαση.
            
         
               (8)
            
            
               Σύμφωνα με τα άρθρα 33 και 34 του κανονισμού (ΕΚ) αριθ. 1333/2008, η οδηγία αριθ. 95/2/ΕΚ του Ευρωπαϊκού Κοινοβουλίου και του Συμβουλίου, για τα πρόσθετα τροφίμων πλην των χρωστικών και των γλυκαντικών (6) καταργείται από τις 20 Ιανουαρίου 2010, με εξαίρεση ορισμένες διατάξεις, συμπεριλαμβανομένων των παραρτημάτων της I έως VI, που εξακολουθούν να ισχύουν. Η οδηγία 95/2/ΕΚ στην αρχική της έκδοση καθόριζε τα μέγιστα όρια καταλοίπων για τα νιτρώδη και τα νιτρικά για διάφορα προϊόντα κρέατος, καθώς και τις «ενδεικτικές προστιθέμενες ποσότητες». Το παράρτημα Ι παράγραφος 3 στοιχείο γ) της οδηγίας 2006/52/ΕΚ τροποποιεί το παράρτημα ΙΙΙ μέρος Γ της οδηγίας 95/2/ΕΚ σε ό,τι αφορά το Ε249 (νιτρώδες κάλιο) και το Ε250 (νιτρώδες νάτριο).
            
         
               (9)
            
            
               Αντιθέτως, κατά γενικό κανόνα, η οδηγία 2006/52/ΕΚ περιέχει τις μέγιστες ποσότητες για το E249 (νιτρώδες κάλιο) και το E250 (νιτρώδες νάτριο) που μπορούν να προστεθούν κατά την παρασκευή. Για τα περισσότερα προϊόντα κρέατος η μέγιστη προστιθέμενη ποσότητα είναι 150 mg/kg και για τα αποστειρωμένα προϊόντα κρέατος 100 mg/kg. Για έναν μικρό αριθμό αλλαντικών και αλίπαστων που παρασκευάζονται παραδοσιακά σε ορισμένα κράτη μέλη η μέγιστη ποσότητα είναι 180 mg/kg.
            
         
               (10)
            
            
               Αυτή η προσέγγιση ακολουθεί τις γνωμοδοτήσεις της επιστημονικής επιτροπής τροφίμων (στο εξής «ΕΕΤ») του 1990 (7) και 1995 (8), καθώς και της Ευρωπαϊκής Αρχής για την Ασφάλεια των Τροφίμων (στο εξής «ΕΑΑΤ») της 26ης Νοεμβρίου 2003 (9), οι οποίες όρισαν ότι η ανασταλτική δράση των νιτρωδών κατά του C. botulinum εξαρτάται από την προστιθέμενη ποσότητα και όχι από την ποσότητα καταλοίπων και συνέστησαν να αντικατασταθούν οι «ενδεικτικές προστιθέμενες ποσότητες» από «μέγιστες προστιθέμενες ποσότητες». Λαμβάνει επίσης υπόψη την απόφαση του Ευρωπαϊκού Δικαστηρίου στην υπόθεση C-3/00 Δανία/Επιτροπή, σχετικά με προηγούμενη αίτηση της Δανίας, σύμφωνα με το άρθρο 95 παράγραφος 4 της συνθήκης ΕΚ (νυν άρθρο 114 παράγραφος 4 της ΣλΕΕ), όπου το Δικαστήριο απεφάνθη ότι, με την απόρριψη της αίτησης της Δανίας σχετικά με τη χρήση νιτρωδών σε προϊόντα κρέατος, η Επιτροπή δεν έλαβε επαρκώς υπόψη τις γνωμοδοτήσεις της ΕΕΤ του 1990 και 1995, οι οποίες αμφισβητούν την καταλληλότητα των ποσοτήτων νιτρωδών που επιτρέπονται από την οδηγία 95/2/ΕΚ (10).
            
         
               (11)
            
            
               Κατ’ εξαίρεση από τον γενικό κανόνα, η οδηγία 2006/52/ΕΚ περιέχει τα ανώτατα όρια καταλοίπων για ορισμένα συγκεκριμένα παραδοσιακά αλλαντικά και αλίπαστα που παρασκευάζονται με παραδοσιακές μεθόδους. Υπάρχουν ανώτατα όρια καταλοίπων των 50 mg/kg, των 100 mg/kg και των 175 mg/kg που εφαρμόζονται σε διαφορετικές ομάδες αυτών των προϊόντων, π.χ. 175 mg/kg για Wiltshire bacon, dry cured bacon και παρόμοια προϊόντα, και 100 mg/kg για Wiltshire ham και παρόμοια προϊόντα. Σχετικά με αυτά τα προϊόντα ορίστηκαν μέγιστες τιμές καταλοίπων καθώς δεν είναι δυνατόν να ελεγχθούν οι προστιθέμενες ποσότητες αλατιού για πάστωμα που απορροφώνται από το κρέας λόγω της φύσης της διαδικασίας παρασκευής αυτών των προϊόντων. Η διαδικασία παρασκευής αυτών των συγκεκριμένων προϊόντων περιγράφεται στην οδηγία προκειμένου να εντοπιστούν «παρόμοια προϊόντα» και να διασαφηνιστεί ποια προϊόντα καλύπτονται από τα διάφορα ανώτατα όρια. Ο κατωτέρω πίνακας περιλαμβάνει τα ανώτατα όρια όπως καθορίζονται στην οδηγία 2006/52/ΕΚ.
               
                           Αριθ. Ε
                        
                        
                           Ονομασία
                        
                        
                           Τρόφιμα
                        
                        
                           Μέγιστη προστιθέμενη ποσότητα κατά την παρασκευή
                           (εκφραζόμενη ως NaNO3)
                        
                        
                           Μέγιστη ποσότητα ως κατάλοιπο στο τελικό τρόφιμο
                           (εκφραζόμενη ως NaNO3)
                        
                     
                           E 249
                        
                        
                           Νιτρώδες κάλιο (11)
                           
                        
                        
                           Προϊόντα κρέατος
                        
                        
                           150 mg/kg
                        
                        
                            
                        
                     
                           E 250
                        
                        
                           Νιτρώδες νάτριο (11)
                           
                        
                        
                           Αποστειρωμένα προϊόντα κρέατος (Fo > 3,00) (12)
                           
                        
                        
                           100 mg/kg
                        
                        
                            
                        
                     
                           Παραδοσιακά προϊόντα κρέατος διατηρημένα με εμβάπτιση (1):
                        
                     
                            
                        
                        
                            
                        
                        
                           
                              Wiltshire bacon (1.1)·
                           Entremeada, entrecosto, chispe, orelheira e cabeça (salgados)
                           
                              Toucinho fumado (1.2)·
                           και παρόμοια προϊόντα
                        
                        
                            
                        
                        
                           175 mg/kg
                        
                     
                            
                        
                        
                            
                        
                        
                           
                              Wiltshire ham (1.1)·
                           και παρόμοια προϊόντα
                        
                        
                            
                        
                        
                           100 mg/kg
                        
                     
                            
                        
                        
                            
                        
                        
                           
                              Rohschinken, nassgepökelt (1.6)·
                           και παρόμοια προϊόντα
                        
                        
                            
                        
                        
                           50 mg/kg
                        
                     
                            
                        
                        
                            
                        
                        
                           
                              Cured tongue (1.3)
                        
                        
                            
                        
                        
                           50 mg/kg
                        
                     
                           Παραδοσιακά προϊόντα κρέατος διατηρημένα με ξηρές μεθόδους
                        
                     
                            
                        
                        
                            
                        
                        
                           
                              Dry cured bacon (2.1)·
                           και παρόμοια προϊόντα
                        
                        
                            
                        
                        
                           175 mg/kg
                        
                     
                            
                        
                        
                            
                        
                        
                           
                              Dry cured ham (2.1)·
                           
                              Jamón curado, paleta curada, lomo embuchado y cecina (2.2)·
                           
                              Presunto, presunto da pá και paio do lombo (2.3)·
                           και παρόμοια προϊόντα
                        
                        
                            
                        
                        
                           100 mg/kg
                        
                     
                            
                        
                        
                            
                        
                        
                           
                              Rohschinken, trockengepökelt (2.5)·
                           και παρόμοια προϊόντα
                        
                        
                            
                        
                        
                           50 mg/kg
                        
                     
                           Άλλα προϊόντα κρέατος διατηρημένα με παραδοσιακές μεθόδους (3):
                        
                     
                            
                        
                        
                            
                        
                        
                           
                              Vysočina
                           
                           
                              Selský salám
                           
                           
                              Turistický trvanlivý salám
                           
                           
                              Poličan
                           
                           
                              Herkules
                           
                           
                              Lovecký salám
                           
                           
                              Dunajská klobása
                           
                           
                              Paprikáš (3.5)·
                           και παρόμοια προϊόντα
                        
                        
                           180 mg/kg
                        
                        
                            
                        
                     
                            
                        
                        
                            
                        
                        
                           
                              Rohschinken, trocken-/nassgepökelt (3.1)·
                           και παρόμοια προϊόντα
                           
                              Jellied veal and brisket (3.2)
                        
                        
                            
                        
                        
                           50 mg/kg
                        
                     
         
               (12)
            
            
               Όπως συνιστάται στις σχετικές γνωμοδοτήσεις της ΕΕΤ και της ΕΑΑΤ, η οδηγία 2006/52/ΕΚ βασίζεται στον καθορισμό των ανώτατων προστιθέμενων ποσοτήτων και αντικατοπτρίζει τα όρια που αναφέρονται σε αυτές τις επιστημονικές γνωμοδοτήσεις ορίζοντας ότι επιτρέπονται έως 100 mg/kg νιτρωδών σε αποστειρωμένα προϊόντα κρέατος και έως 150 mg/kg σε άλλα προϊόντα κρέατος. Δεδομένης της μεγάλης ποικιλίας (αλλαντικών και αλίπαστων) προϊόντων κρέατος και μεθόδων παρασκευής τους στην Ευρωπαϊκή Ένωση, ο νομοθέτης της Ένωσης έκρινε ότι δεν ήταν προς το παρόν δυνατό να καθοριστούν τα κατάλληλα επίπεδα νιτρωδών για το κάθε προϊόν.
            
         
               (13)
            
            
               Οι εξαιρέσεις από τον κανόνα για την εφαρμογή των ανώτατων προστιθέμενων ποσοτήτων έχουν περιορισμένο χαρακτήρα. Ισχύουν για συγκεκριμένα προϊόντα τα οποία παρασκευάζονται με παραδοσιακό τρόπο σε ορισμένα κράτη μέλη και για τα οποία δεν είναι δυνατόν να ελεγχθούν οι προστιθέμενες ποσότητες αλατιού για πάστωμα που απορροφώνται από το κρέας λόγω της φύσης της διαδικασίας παρασκευής αυτών των προϊόντων. Τα παραδοσιακά προϊόντα στα οποία εφαρμόζονται καθορίζονται κυρίως μέσω της περιγραφής της μεθόδου παραγωγής.
            
         
               (14)
            
            
               Η οδηγία 2006/52/ΕΚ επρόκειτο να μεταφερθεί στη νομοθεσία των κρατών μελών έως τις 15 Φεβρουαρίου 2008 προκειμένου να επιτραπεί η εμπορία και η χρήση προϊόντων που συμμορφώνονται με αυτή την οδηγία έως τις 15 Φεβρουαρίου 2008 και έως τις 15 Αυγούστου 2008 να απαγορευθεί η εμπορία και η χρήση των προϊόντων που δεν συμμορφώνονται.
            
         
               (15)
            
            
               Στις 23 Νοεμβρίου 2007 η Δανία ζήτησε, σύμφωνα με το άρθρο 95 παράγραφος 4 της συνθήκης ΕΚ (νυν άρθρο 114 παράγραφος 4 της ΣλΕΕ), τη διατήρηση των εθνικών της διατάξεων για την προσθήκη νιτρωδών στα προϊόντα κρέατος. Οι διατάξεις αυτές περιέχονται στην απόφαση αριθ. 22 της 11ης Ιανουαρίου 2005 σχετικά με τα πρόσθετα τροφίμων (Bekendtgørelse nr 22 af 11.1.2005 om tilsætningsstoffer til fødevarer) και στον δανικό θετικό κατάλογο επιτρεπόμενων προσθέτων τροφίμων (Liste over tilladte tilsætningsstoffer til fødevarer, «Positivlisten»), και είναι πιο αυστηρές από τις διατάξεις της οδηγίας 2006/52/ΕΚ.
            
         
               (16)
            
            
               Με την απόφαση 2008/448/ΕΚ και σύμφωνα με το άρθρο 95 παράγραφος 6 της συνθήκης ΕΚ (νυν άρθρο 114 παράγραφος 6 της ΣλΕΕ), η Επιτροπή ενέκρινε τις εν λόγω εθνικές διατάξεις έως τις 23 Μαΐου 2010, εν αναμονή της απόδειξης από τις δανικές αρχές ότι η εφαρμογή των ορίων που προβλέπει η οδηγία 2006/52/ΕΚ δεν επιτυγχάνει το απαιτούμενο επίπεδο προστασίας και θα οδηγούσε σε απαράδεκτο κίνδυνο για την ανθρώπινη υγεία. Για να είναι δυνατόν να υποβληθούν αυτά τα στοιχεία σε μια νέα αίτηση, ζητήθηκε από τη Δανία να παρακολουθεί την κατάσταση, ιδίως σε ό,τι αφορά τον έλεγχο της αλλαντίασης, το ποσοστό των προϊόντων κρέατος που καλύπτονται από το όριο των 60 mg/kg επί της συνολικής κατανάλωσης προϊόντων κρέατος στη Δανία, συμπεριλαμβανομένου οποιουδήποτε άλλου παράγοντα κινδύνου που συνδέεται με τις τυπικές διατροφικές συνήθειες, εφόσον υπάρχει, καθώς και τις εισαγωγές προϊόντων κρέατος από άλλα κράτη μέλη.
            
         2.   ΚΟΙΝΟΠΟΙΗΘΕΙΣΕΣ ΕΘΝΙΚΕΣ ΔΙΑΤΑΞΕΙΣ
   
   
               (17)
            
            
               Οι εθνικές διατάξεις που κοινοποιήθηκαν από τη Δανία στις 20 Νοεμβρίου 2009 είναι η απόφαση αριθ. 22 της 11.1.2005 σχετικά με τα πρόσθετα τροφίμων (Bekendtgørelse nr 22 af 11.1.2005 om tilsætningsstoffer til fødevarer) και ο δανικός θετικός κατάλογος επιτρεπόμενων προσθέτων τροφίμων (Liste over tilladte tilsætningsstoffer til fødevarer, «Positivlisten»). Στο πλαίσιο της απόφασης 2008/448/ΕΚ, η Επιτροπή έχει αξιολογήσει ήδη τους πιο αυστηρούς κανόνες που εφαρμόζει η Δανία όσον αφορά το E249 και το E250.
            
         
               (18)
            
            
               Η απόφαση αριθ. 22 περιέχει την αρχή σύμφωνα με την οποία μόνο τα πρόσθετα που περιλαμβάνονται στον θετικό κατάλογο μπορούν να χρησιμοποιηθούν για τρόφιμα υπό ορισμένες συνθήκες και με τους καθορισμένους σκοπούς και περιορισμούς (13). Επιπλέον καθορίζει ότι, αν δεν ορίζεται διαφορετικά, οι μέγιστες τιμές που περιλαμβάνονται στον θετικό κατάλογο αναφέρονται στις μέγιστες ποσότητες προσθέτων που μπορεί να περιέχονται σε τρόφιμο στη μορφή με την οποία πωλείται (14). Επομένως, μόνο τα τρόφιμα τα οποία πληρούν τις απαιτήσεις της απόφασης αριθ. 22 και του θετικού καταλόγου μπορούν να πωλούνται στη δανική αγορά. Ο θετικός πίνακας που θεσπίστηκε από τη δανική υπηρεσία κτηνιατρικών ζητημάτων και τροφίμων βάσει της απόφασης αριθ. 22 καθορίζει τα πρόσθετα που μπορούν να χρησιμοποιηθούν για τα επιμέρους τρόφιμα και σε ποιες ποσότητες. Η κοινοποιηθείσα έκδοση εφαρμόζεται από τις 29 Ιανουαρίου 2005.
            
         
               (19)
            
            
               Σε ό,τι αφορά τη χρήση των νιτρωδών E249 (νιτρώδες κάλιο) και Ε250 (νιτρώδες νάτριο) σε προϊόντα κρέατος, ο δανικός θετικός κατάλογος καθορίζει αποκλειστικά τις προστιθέμενες ποσότητες και περιλαμβάνει τα ακόλουθα μέγιστα επίπεδα:
               
                           Τρόφιμα
                        
                        
                           Προστιθέμενη ποσότητα νιτρωδών (mg/kg)
                        
                     
                           
                                       8.2.1.
                                    
                                    
                                       Προϊόντα κρέατος, μη θερμικώς επεξεργασμένα, παρασκευασμένα από ολόκληρα κομμάτια κρέατος, στα οποία συμπεριλαμβάνονται και οι φέτες προϊόντος (γενικά)
                                    
                                 
                        
                           60
                        
                     
                           Μπέικον τύπου Wiltshire και τα σχετικά τεμάχια, συμπεριλαμβανομένου του αλατισμένου ζαμπόν
                        
                        
                           150
                        
                     
                           
                                       8.2.2.
                                    
                                    
                                       Προϊόντα κρέατος, θερμικώς επεξεργασμένα, παρασκευασμένα από ολόκληρα κομμάτια κρέατος, στα οποία συμπεριλαμβάνονται και οι φέτες προϊόντος
                                    
                                 
                        
                           60
                        
                     
                           Rullepølse (λουκάνικο ρολό)
                        
                        
                           100
                        
                     
                           Προϊόντα συντηρημένα ή ημισυντηρημένα, μπέικον τύπου Wiltshire και τεμάχια αυτού, συμπεριλαμβανομένου και του αλατισμένου ζαμπόν
                        
                        
                           150
                        
                     
                           
                                       8.3.1.
                                    
                                    
                                       Προϊόντα κρέατος, μη θερμικώς επεξεργασμένα, παρασκευασμένα από κιμά, στα οποία συμπεριλαμβάνονται και οι φέτες προϊόντος (γενικά)
                                    
                                 
                        
                           60
                        
                     
                           Σαλάμι από ζύμωση
                        
                        
                           100
                        
                     
                           Προϊόντα κρέατος, μη θερμικώς επεξεργασμένα, παρασκευασμένα από κιμά, συντηρημένα ή ημισυντηρημένα
                        
                        
                           150
                        
                     
                           
                                       8.3.2.
                                    
                                    
                                       Προϊόντα κρέατος, θερμικώς επεξεργασμένα, παρασκευασμένα από κιμά
                                    
                                 
                        
                           60
                        
                     
                           Κεφτέδες και πατέ από συκώτι (kødboller and leverpostej) (15)
                           
                        
                        
                           0
                        
                     
                           Προϊόντα κρέατος, θερμικώς επεξεργασμένα, παρασκευασμένα από κιμά, συντηρημένα ή ημισυντηρημένα
                        
                        
                           150
                        
                     
         
               (20)
            
            
               Επομένως, το όριο των 60 mg/kg εφαρμόζεται σε πολλά είδη προϊόντων κρέατος, ενώ τα αντίστοιχα ανώτατα όρια της οδηγίας 2006/52/ΕΚ είναι 100 ή 150 mg/kg.
            
         
               (21)
            
            
               Ωστόσο, όσον αφορά τα «προϊόντα κρέατος, θερμικώς επεξεργασμένα, παρασκευασμένα από κιμά, συντηρημένα ή ημισυντηρημένα», οι κοινοποιηθείσες διατάξεις προβλέπουν μέγιστο όριο 150 mg/kg, ενώ τα αντίστοιχα ανώτατα όρια της οδηγίας 2006/52/ΕΚ για τα «αποστειρωμένα προϊόντα κρέατος» είναι 100 mg/kg.
            
         3.   ΔΙΑΔΙΚΑΣΙΑ
   
   
               (22)
            
            
               Με επιστολή της 20ής Νοεμβρίου 2009, την οποία έλαβε η Επιτροπή στις 26 Νοεμβρίου 2009, η Δανία κοινοποίησε στην Επιτροπή ότι εμμένει στην πρόθεσή της να μην μεταφέρει στη δανική νομοθεσία την οδηγία 2006/52/ΕΚ όσον αφορά τη χρήση του Ε249 (νιτρώδες κάλιο) και του Ε250 (νιτρώδες νάτριο) στα προϊόντα κρέατος. Προς στήριξη της κοινοποίησής της, η Δανία υπέβαλε έκθεση του υπουργείου Τροφίμων, Γεωργίας και Αλιείας σχετικά με την κατανάλωση και τις εισαγωγές προϊόντων κρέατος στη Δανία, καθώς και έκθεση του Εθνικού Οργανισμού Τροφίμων (NFI) σχετικά με τα «Νιτρώδη ως πρόσθετα τροφίμων – θέματα που σχετίζονται με την υγεία και νομοθεσία της ΕΕ».
            
         
               (23)
            
            
               Με επιστολή της 21ης Δεκεμβρίου 2009 η Επιτροπή επιβεβαίωσε ότι είχε λάβει την κοινοποίηση και ότι η εξάμηνη προθεσμία εξέτασής της, σύμφωνα με το άρθρο 114 παράγραφος 6, άρχισε στις 27 Νοεμβρίου 2009, δηλαδή την επόμενη ημέρα από την παραλαβή της. Μέσω της ίδιας επιστολής, η Επιτροπή ζήτησε από τις δανικές αρχές να υποβάλουν την τελευταία έκδοση του θετικού καταλόγου των επιτρεπόμενων προσθέτων τροφίμων («Positivlisten»).
            
         
               (24)
            
            
               Με επιστολή της 7ης Ιανουαρίου 2010 η Δανία υπέβαλε τις συμπληρωματικές πληροφορίες που ζητήθηκαν.
            
         
               (25)
            
            
               Η Επιτροπή δημοσίευσε επίσης ανακοίνωση σχετικά με την κοινοποίηση στην Επίσημη Εφημερίδα της Ευρωπαϊκής Ένωσης
                   (16) για να πληροφορήσει άλλα ενδιαφερόμενα μέρη για τις εθνικές διατάξεις της Δανίας καθώς και τους λόγους που επικαλέστηκε για να υποστηρίξει την αίτηση. Με επιστολή της 25ης Ιανουαρίου 2010, η Επιτροπή πληροφόρησε επίσης τα υπόλοιπα κράτη μέλη και τα κράτη της ΕΖΕΣ σχετικά με την κοινοποίηση και τους έδωσε την ευκαιρία να υποβάλουν τα σχόλιά τους εντός 30 ημερών. Η Επιτροπή έλαβε σχόλια εντός αυτής της προθεσμίας από την Τσεχική Δημοκρατία, την Πολωνία, το Ηνωμένο Βασίλειο και τη Νορβηγία (17).
               
                           —
                        
                        
                           Η Τσεχική Δημοκρατία συμφωνεί με τη διατήρηση πιο αυστηρών εθνικών μέτρων αλλά μόνο μέχρι την έκδοση των παραρτημάτων του κανονισμού (ΕΚ) αριθ. 1333/2008. Μετά την έγκριση των παραρτημάτων για τη χρήση προσθέτων στα τρόφιμα, πρέπει να εφαρμοστούν οι ίδιοι όροι χρήσης σε όλα τα κράτη μέλη.
                        
                     
                           —
                        
                        
                           Η Πολωνία δεν υπέβαλε σχόλια για την κοινοποίηση, αλλά υπογράμμισε την ανάγκη να επανεξεταστούν τα επίπεδα νιτρωδών που ορίζονται στην οδηγία 2006/52/ΕΚ, σύμφωνα με επαναξιολόγηση από την ΕΑΑΤ.
                        
                     
                           —
                        
                        
                           Το Ηνωμένο Βασίλειο αναφέρεται στην πρόθεση που διατύπωσε η Δανία να διατηρήσει τα εθνικά όρια για τη χρήση των νιτρωδών στα προϊόντα κρέατος έτσι ώστε να αποτραπεί η έκθεση του πληθυσμού της σε υψηλό επίπεδο νιτροζαμινών. Το Ηνωμένο Βασίλειο υπογραμμίζει ότι η συντήρηση των προϊόντων κρέατος, με την οποία εξασφαλίζεται ότι δεν εμφανίζονται κρούσματα αλλαντίασης, εξαρτάται από μια πολύπλοκη αλληλεπίδραση ορισμένων παραγόντων που περιλαμβάνουν όχι μόνο νιτρώδη αλλά και αλάτι, pH και έλεγχο θερμοκρασίας. Από αυτή την άποψη, η πιθανότητα να εκτεθούν οι καταναλωτές σε νιτροζαμίνες δεν είναι το μόνο ζήτημα που πρέπει να εξεταστεί κατά τον καθορισμό των κατάλληλων επιπέδων νιτρωδών. Στο θέμα αυτό τονίζεται ότι το πλαίσιο που συμφωνήθηκε από 26 κράτη μέλη, στο πλαίσιο της ομάδας υψηλού επιπέδου της Ευρωπαϊκής Επιτροπής για τη διατροφή και τη σωματική άσκηση, συνιστά να επιτευχθεί μείωση κατά 16 % του αλατιού στα προϊόντα κρέατος σε μια τετραετία (2008-2012). Επομένως, θέτει το ερώτημα με ποιον τρόπο είναι δυνατό να μειωθούν ταυτόχρονα τα επίπεδα αλατιού και νιτρωδών και να εξασφαλιστεί η παραγωγή ασφαλών προϊόντων κρέατος.
                        
                     
                           —
                        
                        
                           Η Νορβηγία θεωρεί ότι το μέτρο της Δανίας είναι καλά τεκμηριωμένο και για τον λόγο αυτό δεν έχει καμία αντίρρηση για την αίτηση της Δανίας να διατηρήσει τις εθνικές διατάξεις σχετικά τη χρήση των νιτρωδών ως προσθέτων σε προϊόντα κρέατος. Με βάση τα παραπάνω, ενθαρρύνει επίσης την Επιτροπή να επανεξετάσει την οδηγία 2006/52/ΕΚ όσον αφορά τη χρήση των νιτρωδών στα προϊόντα κρέατος.
                        
                     
         
               (26)
            
            
               Στις 19 Μαρτίου 2010 πραγματοποιήθηκε μία ακόμη συνεδρίαση μεταξύ των υπηρεσιών της Επιτροπής και της Δανίας. Με επιστολή με ημερομηνία 12 Απριλίου 2010 η Δανία υπέβαλε συμπληρωματικές διευκρινίσεις σχετικά με τις διάφορες κατηγορίες προϊόντων κρέατος που καλύπτονται από τις κοινοποιηθείσες διατάξεις καθώς και τη διεξαγωγή ελέγχων εισαγόμενων προϊόντων κρέατος.
            
         4.   ΑΙΤΗΣΗ ΣΤΗΝ ΕΑΑΤ
   
   
               (27)
            
            
               Με επιστολή της 29ης Ιανουαρίου 2010, η Γενική Διεύθυνση Υγείας και Καταναλωτών ζήτησε από την ΕΑΑΤ να αξιολογήσει τα στοιχεία που υπέβαλαν οι δανικές αρχές και ιδίως κατά πόσο αυτές οι πληροφορίες ή οποιεσδήποτε άλλες νέες επιστημονικές εξελίξεις παρέχουν την επιστημονική αιτιολόγηση για αναθεώρηση των μέγιστων ορίων νιτρωδών που καθορίζονται στην οδηγία 2006/52/ΕΚ.
            
         
               (28)
            
            
               Στη γνώμη της που εκδόθηκε στις 11 Μαρτίου 2010, (18) η επιστημονική ομάδα για τις πρόσθετες ύλες των τροφίμων και τις πηγές θρεπτικών συστατικών που προστίθενται στα τρόφιμα της ΕΑΑΤ (ομάδα ANS) κατέληξε στο συμπέρασμα ότι τα στοιχεία που υπέβαλαν οι δανικές αρχές δεν παρέχουν βάση για την αναθεώρηση της «αποδεκτής ημερήσιας πρόσληψης» (ΑΗΠ) των 0,07 mg/kg ανά κιλό σωματικού βάρους για τα νιτρώδη, όπως καθορίστηκε από την κοινή επιτροπή εμπειρογνωμόνων FAO/ΠΟΥ για τα πρόσθετα τροφίμων (JECFA) το 2002. Η επιστημονική ομάδα σημείωσε επίσης ότι τα παιδιά ενδέχεται να υπερβούν αυτή την ΑΗΠ. Τέλος, η ομάδα ANS κατέληξε στο συμπέρασμα, με βάση τα πορίσματα της ΕΕΤ του 1995, ότι η έκθεση στις προσχηματισμένες νιτροζαμίνες που περιέχονται στα τρόφιμα θα πρέπει να ελαχιστοποιηθεί με κατάλληλες τεχνολογικές πρακτικές, όπως η μείωση των νιτρωδών και των νιτρικών που προστίθενται στα τρόφιμα στο ελάχιστο απαιτούμενο όριο, έτσι ώστε να επιτευχθεί η αναγκαία συντηρητική επίδραση και να εξασφαλιστεί η μικροβιολογική ασφάλεια.
            
         
               (29)
            
            
               Όσον αφορά τις επιπτώσεις των νιτρωδών/νιτρικών στη μικροβιολογική ασφάλεια των προϊόντων κρέατος, η ομάδα ANS σημείωσε ότι το θέμα αυτό εξετάστηκε στη γνώμη της επιστημονικής ομάδας για τις βιολογικές πηγές κινδύνου της ΕΑΑΤ της 26ης Νοεμβρίου 2003. Στη συγκεκριμένη γνώμη αναφέρεται ότι πολλοί παράγοντες συμβάλλουν στην ασφάλεια των προϊόντων κρέατος (διαδικασία μαγειρέματος, περιεκτικότητα σε αλάτι, δραστηριότητα του νερού κ.λπ.) και ότι η προστιθέμενη ποσότητα νιτρωδών είναι σημαντική για τη μικροβιολογική ασφάλεια, και αυτός είναι ο λόγος για τον οποίο θα πρέπει να ελέγχονται οι προστιθέμενες ποσότητες (και όχι η ποσότητα καταλοίπων). Επίσης, η επιστημονική ομάδα για τις βιολογικές πηγές κινδύνου συμφώνησε με την άποψη της επιστημονικής επιτροπής τροφίμων (SCF) ότι 50-100 mg προστιθέμενων νιτρωδών ανά κιλό προϊόντος κρέατος ίσως αρκούν για πολλά προϊόντα και για άλλα προϊόντα, κυρίως αυτά με χαμηλή περιεκτικότητα σε αλάτι και με μεγαλύτερη διάρκεια συντήρησης, η προσθήκη 50-150 mg/κιλό νιτρωδών είναι απαραίτητη για να αποτραπεί η ανάπτυξη του C. botulinum. Ωστόσο, δεν υποβλήθηκε λεπτομερής ανάλυση ανά κατηγορία προϊόντων κρέατος.
            
         ΙΙ.   ΑΞΙΟΛΟΓΗΣΗ
   
   1.   ΠΑΡΑΔΕΚΤΟ
   
   
               (30)
            
            
               Σύμφωνα με το άρθρο 114 παράγραφοι 4 και 6 της ΣλΕΕ, ένα κράτος μέλος μπορεί, μετά τη θέσπιση μέτρου εναρμόνισης, να διατηρήσει εθνικές διατάξεις που δικαιολογούνται από τις επιτακτικές ανάγκες που προβλέπονται στο άρθρο 36 της ΣλΕΕ ή διατάξεις σχετικές με την προστασία του περιβάλλοντος ή του χώρου εργασίας, υπό τον όρο ότι κοινοποιεί αυτές τις εθνικές διατάξεις στην Επιτροπή και η Επιτροπή εγκρίνει αυτά τα μέτρα.
            
         
               (31)
            
            
               Η δανική κοινοποίηση αναφέρεται σε εθνικές διατάξεις που παρεκκλίνουν από τις διατάξεις του παραρτήματος Ι παράγραφος 3 στοιχείο γ) της οδηγίας 2006/52/ΕΚ που τροποποιούν το παράρτημα ΙΙΙ μέρος Γ της οδηγίας 95/2/ΕΚ όσον αφορά τα πρόσθετα Ε249 (νιτρώδες κάλιο) και Ε250 (νιτρώδες νάτριο). Οι ισχύουσες δανικές διατάξεις υπήρχαν ήδη την εποχή που εγκρίθηκε η οδηγία 2006/52/ΕΚ.
            
         
               (32)
            
            
               Η απόφαση αριθ. 22 και ο θετικός κατάλογος της Δανίας επιτρέπουν την προσθήκη E 249 (νιτρώδες κάλιο) και το Ε 250 (νιτρώδες νάτριο) στα προϊόντα κρέατος μόνον εφόσον δεν γίνεται υπέρβαση των καθορισμένων προστιθέμενων ποσοτήτων. Ανάλογα με τα σχετικά προϊόντα, αυτές οι μέγιστες ποσότητες είναι 0, 60, 100 ή 150 mg/kg, οι οποίες για ορισμένα προϊόντα είναι χαμηλότερες, και για άλλα διαφέρουν από εκείνες που καθορίζονται στην οδηγία 2006/52/ΕΚ. Επιπλέον, σε αντίθεση με την οδηγία 2006/52/ΕΚ, οι διατάξεις της Δανίας δεν περιέχουν καμία εξαίρεση από την αρχή του καθορισμού μέγιστων προστιθέμενων ποσοτήτων για νιτρώδη και, συνεπώς, δεν επιτρέπουν την κυκλοφορία στην αγορά ορισμένων προϊόντων κρέατος που παρασκευάζονται με παραδοσιακό τρόπο σε άλλα κράτη μέλη.
            
         
               (33)
            
            
               Επομένως, οι δανικές διατάξεις είναι πιο αυστηρές ή διαφορετικές από τις διατάξεις της οδηγίας 2006/52/ΕΚ στο μέτρο που καθορίζουν χαμηλότερες μέγιστες προστιθέμενες ποσότητες απ’ ό,τι η οδηγία 2006/52/ΕΚ για αρκετά είδη προϊόντων (σε πολλές περιπτώσεις 60mg/kg) και στο μέτρο που δεν επιτρέπουν, σε αντίθεση με την οδηγία 2006/52/ΕΚ, την κυκλοφορία στην αγορά ορισμένων παραδοσιακών προϊόντων κρέατος λόγω των μέγιστων ποσοτήτων καταλοίπων.
            
         
               (34)
            
            
               Σύμφωνα με το άρθρο 114 παράγραφος 4 της ΣλΕΕ, η κοινοποίηση συνοδευόταν από περιγραφή των λόγων που δικαιολογούν μία ή περισσότερες από τις επιτακτικές ανάγκες που αναφέρονται στο άρθρο 36 της ΣλΕΕ, στην προκειμένη περίπτωση την προστασίας της υγείας και της ζωής των ανθρώπων. Μια συνοδευτική έκθεση του δανικού υπουργείου Τροφίμων, Γεωργίας και Αλιείας παρέχει συμπληρωματικά στοιχεία σχετικά με την κατανάλωση και τις εισαγωγές προϊόντων κρέατος καθώς και ανάλυση των νιτρωδών στα προϊόντα κρέατος στην αγορά της Δανίας. Τέλος, οι δανικές αρχές υπέβαλαν έκθεση του Εθνικού Οργανισμού Τροφίμων (NFI) σχετικά με τα «Νιτρώδη ως πρόσθετα τροφίμων – θέματα που σχετίζονται με την υγεία και νομοθεσία της ΕΕ», με ημερομηνία 30 Οκτωβρίου 2007. Σύμφωνα με τις υποβληθείσες πληροφορίες, η εν λόγω έκθεση επαναξιολογήθηκε τον Σεπτέμβριο του 2009 και δεν προστέθηκαν νέα σχόλια ή γνώσεις.
            
         
               (35)
            
            
               Με βάση τα ανωτέρω, η Επιτροπή θεωρεί ότι η αίτηση που υπέβαλε η Δανία με σκοπό να εγκριθεί η διατήρηση των εθνικών της διατάξεων για τη χρήση νιτρωδών στα προϊόντα κρέατος είναι αποδεκτή δυνάμει του άρθρου 114 παράγραφος 4 της ΣλΕΕ.
            
         2.   ΕΚΤΙΜΗΣΗ ΠΛΕΟΝΕΚΤΗΜΑΤΩΝ
   
   
               (36)
            
            
               Σύμφωνα με το άρθρο 114 παράγραφοι 4 και 6 πρώτο εδάφιο της ΣλΕΕ, η Επιτροπή οφείλει να εξακριβώσει εάν πληρούνται όλοι οι όροι του που παρέχουν τη δυνατότητα σε ένα κράτος μέλος να διατηρεί τις εθνικές διατάξεις του οι οποίες παρεκκλίνουν από ενωσιακό μέτρο εναρμόνισης το οποίο προβλέπεται στο άρθρο αυτό.
            
         
               (37)
            
            
               Ειδικότερα, η Επιτροπή πρέπει να εκτιμήσει εάν οι εθνικές διατάξεις δικαιολογούνται από τις επιτακτικές ανάγκες που αναφέρονται στο άρθρο 36 της ΣλΕΕ ή έχουν σχέση με την προστασία του περιβάλλοντος ή του περιβάλλοντος εργασίας και δεν υπερβαίνουν τα απαραίτητα για την επίτευξη του επιδιωκόμενου θεμιτού στόχου. Επιπλέον, όταν η Επιτροπή θεωρεί ότι οι εθνικές διατάξεις πληρούν τις παραπάνω προϋποθέσεις, οφείλει να εξακριβώσει, σύμφωνα με το άρθρο 114 παράγραφος 6 της ΣλΕΕ, αν αποτελούν ή όχι μέσο αυθαίρετων διακρίσεων ή συγκεκαλυμμένο περιορισμό του εμπορίου μεταξύ των κρατών μελών και εάν συνιστούν ή όχι εμπόδιο στη λειτουργία της εσωτερικής αγοράς.
            
         
               (38)
            
            
               Πρέπει να σημειωθεί ότι, βάσει του χρονικού πλαισίου που προβλέπεται από το άρθρο 114 παράγραφος 6 της ΣλΕΕ, η Επιτροπή, όταν εξετάζει αν οι εθνικές διατάξεις που κοινοποιούνται σύμφωνα με το άρθρο 114 παράγραφος 4 της ΣλΕΕ είναι δικαιολογημένες, πρέπει να βασίζεται στους λόγους που προβάλλει το κοινοποιούν κράτος μέλος. Αυτό σημαίνει ότι, σύμφωνα με τις διατάξεις της Συνθήκης, το κράτος μέλος που επιδιώκει να διατηρήσει τα εθνικά μέτρα είναι υπεύθυνο για τη δικαιολόγησή τους. Λαμβανομένου υπόψη του διαδικαστικού πλαισίου που θεσπίζει το άρθρο 114 παράγραφοι 4 και 6 της ΣλΕΕ, συμπεριλαμβανομένης ιδίως της αυστηρότατης προθεσμίας για την έκδοση απόφασης, η Επιτροπή πρέπει κανονικά να περιοριστεί στην εξέταση της σημασίας των στοιχείων που υποβάλλονται από τα αιτούντα κράτη μέλη, χωρίς να αναζητήσει η ίδια πιθανούς λόγους αιτιολόγησης.
            
         
               (39)
            
            
               Ωστόσο, στις περιπτώσεις που η Επιτροπή έχει στη διάθεσή της πληροφορίες βάσει των οποίων το ενωσιακό μέτρο εναρμόνισης από το οποίο παρεκκλίνουν οι κοινοποιηθείσες εθνικές διατάξεις ενδέχεται να πρέπει να εξεταστεί, μπορεί να συνυπολογίσει τις πληροφορίες αυτές κατά την αξιολόγηση των εθνικών διατάξεων που κοινοποιήθηκαν.
            
         2.1.   Η ΘΕΣΗ ΤΗΣ ΔΑΝΙΑΣ
   
               (40)
            
            
               Η Δανία υποστηρίζει ότι η νομοθεσία της εξασφαλίζει υψηλότερο επίπεδο προστασίας της υγείας και της ζωής των ανθρώπων καθώς καθορίζει χαμηλότερες μέγιστες προστιθέμενες ποσότητες Ε249 (νιτρώδες κάλιο) και Ε250 (νιτρώδες νάτριο) από αυτές που προβλέπει η οδηγία 2006/52/ΕΚ και δεν επιτρέπει την κυκλοφορία στην αγορά παραδοσιακών προϊόντων κρέατος για τα οποία δεν μπορούν να καθοριστούν προστιθέμενες ποσότητες. Η Δανία θεωρεί ότι οι διατάξεις της συνάδουν πλήρως με τις συστάσεις που διατύπωσε η επιστημονική επιτροπή τροφίμων (SCF) το 1990 και το 1995 καθώς και με τη γνώμη της ΕΑΑΤ της 26ης Νοεμβρίου 2003.
            
         
               (41)
            
            
               Η Δανία θεωρεί επίσης ότι η ρύθμιση των χρησιμοποιούμενων ποσοτήτων νιτρωδών με βάση το αν με τον τρόπο αυτό προκύπτει πρόσληψη που υπερβαίνει την καθορισμένη ΑΗΠ, δεν παρέχει την αναγκαία προστασία της υγείας των ανθρώπων. Στην καθορισθείσα ΑΗΠ για τα νιτρώδη δεν συνυπολογίζεται ο σχηματισμός νιτροζαμινών οι οποίες συνδέονται με τη χρήση των νιτρωδών στα προϊόντα κρέατος. Σύμφωνα με τις επιστημονικές εκτιμήσεις, οι νιτροζαμίνες είναι γονιδιοτοξικές και για τον λόγο αυτό δεν είναι δυνατό να καθοριστεί όριο κάτω από το οποίο δεν είναι καρκινογόνες. Επίσης η Δανία τονίζει ότι ο σχηματισμός νιτροζαμινών εξαρτάται από τις προστιθέμενες ποσότητες νιτρωδών και όχι από τις πολύ χαμηλότερες ποσότητες καταλοίπων, οι οποίες, λόγω του μετασχηματισμού της ουσίας στα τρόφιμα, εμφανίζονται κατά κανόνα στο προϊόν τη στιγμή της κατανάλωσης.
            
         
               (42)
            
            
               Επομένως, κατά τη γνώμη της Δανίας, η γενική επιστημονική αξιολόγηση αποδεικνύει ότι α) η χρήση νιτρωδών και νιτρικών θα πρέπει να ρυθμιστεί όσον αφορά τις προστιθέμενες ποσότητες παρά τις ποσότητες καταλοίπων, β) η χρήση τους θα πρέπει να μειωθεί όσο το δυνατόν περισσότερο με τη χρήση διαφορετικών ποσοτήτων ανάλογα με τις τεχνικές ανάγκες που σχετίζονται με διάφορα τρόφιμα, και γ) η αναγκαία διατήρηση επιτυγχάνεται με τη χρήση της συνιστώμενης ποσότητας από την ΕΑΑΤ. Στο πλαίσιο αυτό η Δανία θεωρεί ότι οι εθνικές της διατάξεις ακολουθούν συστηματικά αυτές τις συστάσεις, πράγμα που δεν ισχύει για την οδηγία 2006/52/ΕΚ σε ό,τι αφορά τα νιτρώδη.
            
         
               (43)
            
            
               Η Δανία τονίζει επίσης ότι οι εθνικές της διατάξεις ισχύουν εδώ και πολλά χρόνια και δεν προκάλεσαν ποτέ προβλήματα όσον αφορά τη διατήρηση των σχετικών προϊόντων. Επιπλέον, στη Δανία εμφανίζονται σχετικά λίγα κρούσματα αλλαντίασης σε σύγκριση με άλλα κράτη μέλη της ΕΕ, και από το 1980 δεν διαπιστώθηκε κανένα κρούσμα οφειλόμενο στην κατανάλωση προϊόντων κρέατος. Μετά την απόφαση 2008/448/ΕΚ, με την οποία ζητήθηκε από τη Δανία να παρακολουθεί την κατάσταση, ειδικότερα σε ό,τι αφορά την αλλαντίαση, η Δανία σημειώνει ότι δεν διαπιστώθηκαν κρούσματα αλλαντίασης στη Δανία από το 2006. Επομένως, οι δανικές διατάξεις σχετικά με τη χρήση νιτρωδών στα προϊόντα κρέατος εξακολουθούν να παρέχουν συνολική προστασία από τροφική δηλητηρίαση.
            
         
               (44)
            
            
               Όσον αφορά τα πρότυπα κατανάλωσης, η έκθεση του δανικού υπουργείου Τροφίμων, Γεωργίας και Αλιείας παρέχει συμπληρωματικά στοιχεία σχετικά με την κατανάλωση και τις εισαγωγές προϊόντων κρέατος καθώς και ανάλυση των νιτρωδών στα προϊόντα κρέατος στην αγορά της Δανίας. Σύμφωνα με τις δανικές αρχές, η έκθεση αυτή αποδεικνύει ότι η κατανάλωση προϊόντων κρέατος στα οποία ενδέχεται να έχουν προστεθεί νιτρώδη έχει αυξηθεί με την πάροδο του χρόνου, κυρίως στα παιδιά. Επιπλέον, τα προϊόντα κρέατος που υπόκεινται στο όριο των 60 mg/kg είναι με διαφορά τα προϊόντα που καταναλώνονται συχνότερα στη Δανία. Αυτό αποδεικνύει ότι οποιαδήποτε τροποποίηση των εθνικών διατάξεων για την αύξηση των μέγιστων προστιθέμενων ποσοτήτων σύμφωνα με την οδηγία 2006/52/ΕΚ σε 150 mg/kg μπορεί να έχει ως αποτέλεσμα σημαντική αύξηση της πρόσληψης νιτρωδών και συνεπώς των νιτροζαμινών.
            
         
               (45)
            
            
               Επιπλέον, η Δανία υποστηρίζει ότι οι διατάξεις της σχετικά με τα νιτρώδη δεν αποτελούν εμπόδιο στο εμπόριο, αναφέροντας αριθμούς που δείχνουν ότι οι εισαγωγές προϊόντων κρέατος από άλλα κράτη μέλη πραγματοποιούνται με αυξανόμενους ρυθμούς από το 2006.
            
         
               (46)
            
            
               Η Δανία τονίζει επίσης ότι ο περιορισμός στο ελάχιστο της χρήσης των νιτρωδών δικαιολογείται για να τηρηθεί η ΑΗΠ για τα νιτρώδη στα τρόφιμα. Τέλος, η Δανία αναφέρει την έκθεση του Εθνικού Οργανισμού Τροφίμων (NFI) του 2007 σχετικά με τα «Νιτρώδη ως πρόσθετα τροφίμων – θέματα που σχετίζονται με την υγεία και νομοθεσία της ΕΕ». Αυτή η έκθεση, η οποία επαναξιολογήθηκε το 2009, αναφέρει ότι η εφαρμογή της οδηγίας 2006/52/ΕΚ στη Δανία μπορεί να έχει ως αποτέλεσμα την αύξηση της πρόσληψης νιτρωδών με τον πολλαπλασιασμό της επί 2,3–2,4, πράγμα που μπορεί να έχει ως συνέπεια αντίστοιχη αύξηση της πρόσληψης προσχηματισμένων νιτροζαμινών.
            
         
               (47)
            
            
               Συνοψίζοντας, η Δανία θεωρεί νόμιμη τη μείωση, μέσω της συνεχιζόμενης εφαρμογής της νομοθεσίας της, του κινδύνου για την ανθρώπινη υγεία λόγω της έκθεσης σε νιτροζαμίνες πέρα από τις απαιτήσεις της οδηγίας 2006/52/ΕΚ. Σύμφωνα με τη Δανία, η παρακολούθηση, που πραγματοποιεί κατ’ εφαρμογή της απόφασης 2008/448/ΕΚ, αποδεικνύει ότι τα θέματα που αφορούν την υγεία και ελήφθησαν υπόψη προηγουμένως εξακολουθούν να ισχύουν. Τέλος, η Δανία ισχυρίζεται ότι τα τελευταία διαθέσιμα στοιχεία δείχνουν ότι οι δανικές διατάξεις δεν αποτελούν εμπόδιο στο εμπόριο των σχετικών προϊόντων.
            
         2.2.   ΑΞΙΟΛΟΓΗΣΗ ΤΗΣ ΔΑΝΙΚΗΣ ΘΕΣΗΣ
   2.2.1.   
         Αιτιολόγηση βάσει των επιτακτικών αναγκών που αναφέρονται στο άρθρο 36 της ΣλΕΕ
      
   
   
               (48)
            
            
               Η δανική νομοθεσία αποσκοπεί στην επίτευξη υψηλότερου επιπέδου προστασίας της υγείας και της ζωής των ανθρώπων όσον αφορά την έκθεση σε νιτρώδη και τον πιθανό σχηματισμό νιτροζαμινών στα προϊόντα κρέατος με τον καθορισμό χαμηλότερων ορίων για τις μέγιστες προστιθέμενες ποσότητες νιτρωδών για ορισμένα προϊόντα κρέατος, σε σύγκριση με τα μέγιστα όρια που προβλέπονται στην οδηγία 2006/52/ΕΚ και την απαγόρευση της κυκλοφορίας στην αγορά προϊόντων για τα οποία μπορούν να καθοριστούν μόνο μέγιστα όρια καταλοίπων. Επιπλέον, οι κοινοποιηθείσες διατάξεις καθορίζουν μέγιστες ποσότητες 150 mg/kg όσον αφορά τα «προϊόντα κρέατος, θερμικώς επεξεργασμένα, παρασκευασμένα από κιμά, συντηρημένα ή ημισυντηρημένα», οι οποίες είναι υψηλότερες από εκείνες που προσδιορίζονται για «αποστειρωμένα προϊόντα κρέατος» στην οδηγία 2006/52/ΕΚ, δηλαδή 100 mg/kg.
            
         
               (49)
            
            
               Στην εκτίμηση για το εάν η δανική νομοθεσία είναι πράγματι επαρκής και αναγκαία για την επίτευξη αυτού του στόχου πρέπει να ληφθούν υπόψη ορισμένοι παράγοντες. Ειδικότερα, δύο κίνδυνοι για την υγεία πρέπει να εξισορροπηθούν, ο ένας αφορά την παρουσία νιτροζαμινών στα προϊόντα κρέατος και ο άλλος τη μικροβιολογική ασφάλεια των προϊόντων κρέατος. Ο δεύτερος παράγοντας είναι παραπάνω από μια απλή τεχνολογική ανάγκη, αλλά αποτελεί από μόνος του πολύ σημαντικό λόγο ανησυχίας για την υγεία. Ενώ έχει αναγνωριστεί ότι τα επίπεδα των νιτρωδών στα προϊόντα κρέατος πρέπει να οριοθετηθούν, χαμηλότερα όρια νιτρωδών στο κρέας δεν οδηγούν αυτομάτως σε καλύτερη προστασία της ανθρώπινης υγείας. Το πλέον κατάλληλο επίπεδο νιτρωδών εξαρτάται από έναν αριθμό παραγόντων που αναγνωρίζονται στις σχετικές γνωμοδοτήσεις της ΕΕΤ και της ΕΑΑΤ, π.χ. την προσθήκη αλατιού, την υγρασία, το pH, τον χρόνο ζωής του προϊόντος, την υγιεινή, τη ρύθμιση της θερμοκρασίας κ.λπ.
            
         
               (50)
            
            
               Λαμβανομένων υπόψη των ανωτέρω και των σκέψεων 11 και 12, η Επιτροπή θεωρεί ότι, καταρχήν, η οδηγία 2006/52/ΕΚ αποτελεί επαρκή απάντηση στην πρόκληση του συμβιβασμού δύο αντικρουόμενων κινδύνων για την υγεία δεδομένης της ποικιλίας προϊόντων κρέατος στην Ένωση.
            
         
               (51)
            
            
               Από την άλλη, η Επιτροπή οφείλει να εκτιμήσει τις συγκεκριμένες επιλογές που έγιναν από τον δανό νομοθέτη και την εμπειρία που αποκτήθηκε από αυτές τις ρυθμίσεις, οι οποίες ισχύουν εδώ και αρκετό καιρό. Μέσω των αριθμών που παρέσχε σχετικά με την εκδήλωση τροφικής δηλητηρίασης και, ειδικότερα, αλλαντίασης, η Δανία απέδειξε ότι μέχρι στιγμής έχει επιτύχει ικανοποιητικά αποτελέσματα με τη νομοθεσία της. Αυτά τα δεδομένα καταδεικνύουν ότι τα μέγιστα όρια που καθορίζονται στη δανική νομοθεσία φαίνεται ότι υπήρξαν επαρκή για να εξασφαλίσουν μικροβιολογική ασφάλεια των προϊόντων κρέατος που παρασκευάζονται αυτή τη στιγμή στη Δανία και των μεθόδων παραγωγής που χρησιμοποιούνται αυτή τη στιγμή στη Δανία.
            
         
               (52)
            
            
               Η Επιτροπή σημειώνει ότι η δανική νομοθεσία είναι συμβατή με τις σχετικές επιστημονικές γνώμες των επιστημονικών οργάνων της Ένωσης. Βασίζεται στη ρύθμιση των μέγιστων προστιθέμενων τιμών και σέβεται την ποικιλία των προστιθέμενων ποσοτήτων νιτρωδών που αναφέρονται σε αυτές τις γνώμες, δηλαδή 50–150 mg/kg. Ταυτόχρονα, η Δανία θέσπισε ειδικότερες μέγιστες προστιθέμενες ποσότητες για συγκεκριμένες κατηγορίες προϊόντων κρέατος, σε σύγκριση με την οδηγία, λαμβανομένων υπόψη των τύπων προϊόντων κρέατος και μεθόδων παρασκευής που επικρατούν στη Δανία.
            
         
               (53)
            
            
               Επιπλέον, πρέπει να ληφθεί υπόψη ότι, σύμφωνα με πληροφορίες που έδωσε η Δανία, το μεγαλύτερο μέρος των προϊόντων κρέατος που καταναλώνει ο δανικός πληθυσμός αποτελείται από προϊόντα για τα οποία το όριο επί του παρόντος είναι τα 60 mg/kg και το οποίο θα πρέπει να αντικατασταθεί από το όριο των 100 ή 150 mg/kg. Δεδομένου ότι οι δανοί παραγωγοί, όπως και οι παραγωγοί σε άλλα κράτη μέλη, δεν θα είναι υποχρεωμένοι να αυξήσουν στις μέγιστες ποσότητες που προβλέπει η οδηγία 2006/52/ΕΚ τις ποσότητες νιτρωδών που προσθέτουν επί του παρόντος στα προϊόντα τους, είναι απίθανο η πραγματική έκθεση του δανικού πληθυσμού σε νιτρώδη στα προϊόντα κρέατος να αυξηθεί στον βαθμό που ισχυρίζεται η Δανία, δηλαδή πολλαπλασιασμένη επί 2,3–2,4. Παρ’ όλα αυτά, δεν μπορεί να αποκλειστεί αύξηση της πραγματικής έκθεσης του δανικού πληθυσμού σε νιτρώδη.
            
         
               (54)
            
            
               Βάσει των πληροφοριών που διαθέτει επί του παρόντος, η Επιτροπή θεωρεί ότι η αίτηση να διατηρηθούν τα κοινοποιηθέντα μέτρα μπορεί να γίνει προσωρινά δεκτή για λόγους προστασίας της δημόσιας υγείας στη Δανία.
            
         2.2.2.   
         Απουσία αυθαίρετων διακρίσεων ή συγκεαλυμμένου περιορισμού του εμπορίου μεταξύ κρατών μελών ή εμποδίων στη λειτουργία της εσωτερικής αγοράς
      
   
   2.2.2.1.   Απουσία αυθαίρετων διακρίσεων
   
   
               (55)
            
            
               Το άρθρο 114 παράγραφος 6 της ΣλΕΕ υποχρεώνει την Επιτροπή να εξακριβώνει εάν τα προβλεπόμενα μέτρα αποτελούν ή όχι μέσο αυθαίρετων διακρίσεων. Κατά τη νομολογία του Ευρωπαϊκού Δικαστηρίου, για να μην υπάρχουν διακρίσεις, παρόμοιες καταστάσεις δεν πρέπει να αντιμετωπίζονται με διαφορετικό τρόπο και διαφορετικές καταστάσεις δεν πρέπει να αντιμετωπίζονται με τον ίδιο τρόπο.
            
         
               (56)
            
            
               Οι δανικοί εθνικοί κανονισμοί ισχύουν τόσο για εγχώρια προϊόντα όσο και για προϊόντα παρασκευασμένα σε άλλα κράτη μέλη. Ελλείψει αποδείξεων του εναντίου, μπορεί να συναχθεί το συμπέρασμα ότι οι εθνικές διατάξεις δεν συνιστούν μέσο αυθαίρετων διακρίσεων.
            
         2.2.2.2.   Απουσία συγκεκαλυμμένου περιορισμού του εμπορίου
   
   
               (57)
            
            
               Τα εθνικά μέτρα που περιορίζουν τη χρήση προϊόντων σε μεγαλύτερο βαθμό απ’ ό,τι μια οδηγία της Ένωσης συνιστούν, κανονικά, φραγμό στο εμπόριο, επειδή τα προϊόντα που διατίθενται νόμιμα στην αγορά και χρησιμοποιούνται στην υπόλοιπη Ένωση δεν αναμένεται, ως αποτέλεσμα της απαγόρευσης της χρήσης, να διατεθούν στην αγορά του σχετικού κράτους μέλους. Σκοπός των προϋποθέσεων που καθορίζει το άρθρο 114 παράγραφος 6 είναι να μην εφαρμοστούν ακατάλληλοι περιορισμοί βάσει των κριτηρίων που προβλέπονται στις παραγράφους 4 και 5 του εν λόγω άρθρου και να μην καταστούν ουσιαστικά οικονομικά μέτρα που θα παρεμποδίζουν τις εισαγωγές προϊόντων από άλλα κράτη μέλη, δηλαδή ένα μέσο έμμεσης προστασίας της εθνικής παραγωγής.
            
         
               (58)
            
            
               Δεδομένου ότι οι δανικές ρυθμίσεις επιβάλλουν αυστηρότερους κανόνες για την προσθήκη νιτρωδών σε ορισμένα προϊόντα κρέατος και υψηλότερες μέγιστες προστιθέμενες ποσότητες νιτρωδών απ’ ό,τι η οδηγία 2006/52/ΕΚ για συγκεκριμένες κατηγορίες προϊόντων κρέατος («προϊόντα κρέατος, θερμικώς επεξεργασμένα, παρασκευασμένα από κιμά, συντηρημένα ή ημισυντηρημένα») ακόμα και σε επιχειρήσεις σε άλλα κράτη μέλη σε έναν κατά τα άλλα εναρμονισμένο τομέα, ενδέχεται να αποτελούν συγκεκαλυμμένο περιορισμό στο εμπόριο ή εμπόδιο στη λειτουργία της εσωτερικής αγοράς. Αναγνωρίζεται, ωστόσο, ότι το άρθρο 114 παράγραφος 6 της ΣλΕΕ πρέπει να ερμηνεύεται με την έννοια ότι μόνο οι εθνικές διατάξεις που αποτελούν δυσανάλογο εμπόδιο στην εσωτερική αγορά δεν πρέπει να εγκρίνονται. Στο πλαίσιο αυτό, η Δανία υπέβαλε αριθμητικά στοιχεία που καταδεικνύουν ότι οι εισαγωγές προϊόντων κρέατος από άλλα κράτη μέλη όχι μόνο πραγματοποιούνται παρά τη νομοθεσία της αλλά και αυξήθηκαν τα τελευταία χρόνια.
            
         
               (59)
            
            
               Εάν δεν υπάρχουν στοιχεία που να αποδεικνύουν ότι οι εθνικές διατάξεις συνιστούν πράγματι μέτρο που αποβλέπει στην προστασία της εθνικής παραγωγής, μπορεί να συναχθεί το συμπέρασμα ότι δεν συνιστούν συγκεκαλυμμένο περιορισμό του εμπορίου μεταξύ των κρατών μελών.
            
         2.2.2.3.   Απουσία εμποδίων στη λειτουργία της εσωτερικής αγοράς
   
   
               (60)
            
            
               Ο όρος αυτός δεν δύναται να ερμηνευθεί κατά τρόπο που να αποτρέπει την έγκριση οποιουδήποτε εθνικού μέτρου πιθανού να επηρεάσει την εγκαθίδρυση της εσωτερικής αγοράς. Πράγματι, κάθε εθνικό μέτρο που παρεκκλίνει από μέτρο εναρμόνισης το οποίο αποβλέπει στην εγκαθίδρυση και τη λειτουργία της εσωτερικής αγοράς συνιστά ουσιαστικά μέτρο ικανό να επηρεάσει την εσωτερική αγορά. Κατά συνέπεια, για να διαφυλαχθεί ο ωφέλιμος χαρακτήρας της διαδικασίας που ορίζεται στο άρθρο 114 της ΣλΕΕ, η έννοια του εμποδίου στη λειτουργία της εσωτερικής αγοράς πρέπει, στο πλαίσιο του άρθρου 114 παράγραφος 6 της ΣλΕΕ, να κατανοείται ως δυσανάλογη συνέπεια σε σχέση με τον επιδιωκόμενο στόχο.
            
         
               (61)
            
            
               Δεδομένων των οφελών για την υγεία που επικαλείται η δανική κυβέρνηση σχετικά με τη μείωση της έκθεσης σε νιτρώδη στα προϊόντα κρέατος και του γεγονότος ότι, βάσει των διαθέσιμων επί του παρόντος αριθμητικών στοιχείων, το εμπόριο δεν φαίνεται να επηρεάζεται καθόλου ή σε έναν πολύ περιορισμένο βαθμό, η Επιτροπή θεωρεί ότι οι κοινοποιηθείσες διατάξεις της Δανίας μπορεί να διατηρηθούν προσωρινά για λόγους προστασίας της υγείας και της ζωής των ανθρώπων, έχοντας υπόψη ότι δεν είναι δυσανάλογες και επομένως δεν αποτελούν εμπόδιο στη λειτουργία της εσωτερικής αγοράς σύμφωνα με το άρθρο 114 παράγραφος 6 της ΣλΕΕ.
            
         
               (62)
            
            
               Βάσει της ανωτέρω ανάλυσης, η Επιτροπή θεωρεί ότι πληρούται ο όρος που αφορά την απουσία εμποδίου για τη λειτουργία της εσωτερικής αγοράς.
            
         2.2.3.   
         Χρονικοί περιορισμοί
      
   
   
               (63)
            
            
               Τα προαναφερθέντα συμπεράσματα βασίζονται στις διαθέσιμες επί του παρόντος πληροφορίες και, ειδικότερα, στα αριθμητικά στοιχεία που δείχνουν ότι η Δανία είναι σε θέση να ελέγξει την αλλαντίαση παρά τα χαμηλότερα ανώτατα όρια προστιθέμενων νιτρωδών σε συγκεκριμένα είδη προϊόντων κρέατος και τις υψηλότερες μέγιστες ποσότητες όσον αφορά τα «προϊόντα κρέατος, θερμικώς επεξεργασμένα, παρασκευασμένα από κιμά, συντηρημένα ή ημισυντηρημένα», χωρίς να διαταράσσει το εμπόριο σε δυσανάλογο βαθμό.
            
         
               (64)
            
            
               Ένας άλλος σημαντικός παράγοντας είναι ο ρυθμός κατανάλωσης στη Δανία προϊόντων κρέατος, στα οποία η εφαρμογή της οδηγίας 2006/52/ΕΚ θα μπορούσε να οδηγήσει σε αύξηση της έκθεσης του δανικού πληθυσμού στα νιτρώδη και επομένως στις νιτροζαμίνες.
            
         
               (65)
            
            
               Η Δανία θα πρέπει να παρακολουθεί συστηματικά την κατάσταση και να συλλέγει στοιχεία σχετικά με το αν η εφαρμογή των ορίων που προβλέπει η οδηγία 2006/52/ΕΚ επιτυγχάνει το απαιτούμενο επίπεδο προστασίας και σε αρνητική περίπτωση, αν θα οδηγούσε σε απαράδεκτο κίνδυνο για την ανθρώπινη υγεία. Τα στοιχεία που συλλέγονται θα πρέπει να αφορούν ειδικά τον έλεγχο της αλλαντίασης, το ποσοστό προϊόντων κρέατος που καλύπτονται από το όριο των 60 mg/kg στη συνολική κατανάλωση προϊόντων κρέατος στη Δανία, συμπεριλαμβανομένου οποιουδήποτε άλλου παράγοντα κινδύνου που συνδέεται με τις τυπικές διατροφικές συνήθειες, εφόσον υπάρχει, καθώς και τις εισαγωγές προϊόντων κρέατος από άλλα κράτη μέλη. H Δανία θα πρέπει να διαβιβάζει στην Επιτροπή τα στοιχεία που συλλέγονται ανά διετία από την ημερομηνία έγκρισης της παρούσας απόφασης.
            
         
               (66)
            
            
               Επιπλέον, η Επιτροπή θα πρέπει να παρακολουθεί την εφαρμογή της οδηγίας 2006/52/ΕΚ στα κράτη μέλη όσον αφορά ειδικότερα τη χρήση νιτρωδών από τη βιομηχανία στις διάφορες κατηγορίες προϊόντων κρέατος και την οργάνωση των εθνικών ελέγχων. Πρέπει να πραγματοποιηθούν επίσης κατάλληλες διαβουλεύσεις με τα κράτη μέλη, τα ενδιαφερόμενα μέρη και την ΕΑΑΤ. Με βάση τα συλλεγόμενα στοιχεία, η Επιτροπή, σύμφωνα με το άρθρο 114 παράγραφος 7 της ΣλΕΕ, εξετάζει μήπως πρέπει να προτείνει αναπροσαρμογή της οδηγίας 2006/52/ΕΚ, λαμβάνοντας υπόψη τις μέγιστες ποσότητες των νιτρωδών που μπορούν να προστεθούν σε ορισμένα προϊόντα κρέατος.
            
         
               (67)
            
            
               Με βάση τα παραπάνω, η Επιτροπή θεωρεί ότι οι εθνικές διατάξεις, όπως διευκρινίζονται παραπάνω, μπορούν να εγκριθούν για περιορισμένο χρονικό διάστημα. Η έγκριση θα παραταθεί για το διάστημα που χρειάζεται για τη συλλογή και την προσεκτική αξιολόγηση των σχετικών πληροφοριών.
            
         
               (68)
            
            
               Η Δανία εξακολουθεί να υποχρεούται να μεταφέρει τις λοιπές διατάξεις της οδηγίας 2006/52/ΕΚ στο εθνικό της δίκαιο.
            
         III.   ΣΥΜΠΕΡΑΣΜΑ
   
   
               (69)
            
            
               Με βάση τα ανωτέρω και λαμβάνοντας υπόψη τα σχόλια που υποβλήθηκαν από τα κράτη μέλη σχετικά με την κοινοποίηση που κατέθεσαν οι δανικές αρχές, η Επιτροπή πιστεύει ότι η αίτηση που υποβλήθηκε από τη Δανία, και την οποία έλαβε η Επιτροπή στις 26 Νοεμβρίου 2009, για τη διατήρηση των εθνικών της διατάξεων σχετικά με την προσθήκη νιτρωδών, οι οποίες διαφέρουν όσον αφορά τα «προϊόντα κρέατος, θερμικώς επεξεργασμένα, παρασκευασμένα από κιμά, συντηρημένα ή ημισυντηρημένα» και είναι αυστηρότερες από αυτές της οδηγίας 2006/52/ΕΚ για όλα τα άλλα προϊόντα κρέατος, μπορεί να εγκριθεί για περίοδο πέντε ετών από την ημερομηνία έγκρισης της παρούσας απόφασης. Η Δανία θα πρέπει να συλλέγει συστηματικά και να διαβιβάζει στοιχεία στην Επιτροπή σχετικά με το αν η εφαρμογή των ορίων που προβλέπει η οδηγία 2006/52/ΕΚ επιτυγχάνει το απαιτούμενο επίπεδο προστασίας και σε αρνητική περίπτωση, αν αυτό θα οδηγούσε σε απαράδεκτο κίνδυνο για την ανθρώπινη υγεία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνονται οι εθνικές διατάξεις για την προσθήκη νιτρωδών στα προϊόντα κρέατος που περιέχονται στην απόφαση αριθ. 22 της 11.1.2005 σχετικά με τα πρόσθετα τροφίμων (Bekendtgørelse nr 22 af 11.1.2005 om tilsætningsstoffer til fødevarer) και στον δανικό θετικό κατάλογο για τα επιτρεπόμενα πρόσθετα τροφίμων (Liste over tilladte tilsætningsstoffer til fødevarer, «Positivlisten»), που κοινοποίησε το Βασίλειο της Δανίας στην Επιτροπή με επιστολή της 20ής Νοεμβρίου 2009, σύμφωνα με το άρθρο 114 παράγραφος 4 της ΣλΕΕ.
   Άρθρο 2
   Η παρούσα απόφαση λήγει στις 25 Μαΐου 2015.
   Άρθρο 3
   Η παρούσα απόφαση απευθύνεται στο Βασίλειο της Δανίας.
   
      Βρυξέλλες, 25 Μαΐου 2010.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  Η κοινοποίηση αφορούσε το E 249 (νιτρώδες κάλιο) και το E 250 (νιτρώδες νάτριο).
   
      (2)  ΕΕ L 204 της 26.7.2006, σ. 10.
   
      (3)  ΕΕ L 157 της 17.6.2008, σ. 98.
   
      (4)  ΕΕ L 354 της 31.12.2008, σ. 16.
   
      (5)  ΕΕ L 40 της 11.2.1989, σ. 27.
   
      (6)  ΕΕ L 61 της 18.3.1995, σ. 1.
   
      (7)  Γνώμη σχετικά με τα νιτρικά και τα νιτρώδη, της 19ης Οκτωβρίου 1990, Ευρωπαϊκή Επιτροπή – Εκθέσεις της επιστημονικής επιτροπής τροφίμων (εικοστή έκτη σειρά), σελίδα 21.
   
      (8)  Γνώμη σχετικά με τα νιτρικά και τα νιτρώδη, της 22ας Σεπτεμβρίου 1995, Ευρωπαϊκή Επιτροπή – Εκθέσεις της επιστημονικής επιτροπής τροφίμων (τριακοστή όγδοη σειρά), σελίδα 1.
   
      (9)  Γνώμη της επιστημονικής ομάδας για τις βιολογικές πηγές κινδύνου μετά από αίτηση της Επιτροπής σχετικά με την επίδραση των νιτρωδών/νιτρικών στη μικροβιολογική ασφάλεια των προϊόντων κρέατος, The EFSA Journal (2003) 14, σ. 1.
   
      (10)  Υπόθεση C-3/00, Βασίλειο της Δανίας κατά Επιτροπής των Ευρωπαϊκών Κοινοτήτων, Συλλογή [2003] I-2643, ιδίως σκέψεις 109-115.
   
      (11)  Όταν τα νιτρώδη φέρουν την επισήμανση «για χρήση στα τρόφιμα», επιτρέπεται να πωλούνται μόνο σε μείγμα με μαγειρικό αλάτι ή υποκατάστατό του.
   
      (12)  Η τιμή Fo 3 ισοδυναμεί με θέρμανση επί 3 λεπτά σε θερμοκρασία 121 °C (μείωση του βακτηριακού φορτίου από 1 δισ. σπόρια ανά 1 000 δοχεία σε 1 σπόριο ανά χίλια δοχεία).
   
      (13)  Βλέπε παράγραφο 13 της απόφασης αριθ. 22 «Χρήση προσθέτων».
   
      (14)  Βλέπε παράγραφο 20 της απόφασης αριθ. 22.
   
      (15)  Σύμφωνα με το άρθρο 20 του κανονισμού (ΕΚ) αριθ. 1333/2008 σε συνδυασμό με το παράρτημα IV του ίδιου κανονισμού, η Δανία μπορεί να συνεχίσει να απαγορεύει τη χρήση ορισμένων κατηγοριών προσθέτων τροφίμων, συμπεριλαμβανομένων των συντηρητικών, στους παραδοσιακούς δανικούς «Kødboller» (κεφτέδες) και του παραδοσιακού δανικού «Leverpostej» (πατέ από συκώτι).
   
      (16)  ΕΕ C 7 της 13.1.2010, σ. 1.
   
      (17)  Επιπλέον, η Επιτροπή έλαβε σχόλια από τη Λετονία και τη Λιθουανία την 1η Μαρτίου 2010 και στις 25 Μαρτίου 2010, αντίστοιχα, δηλαδή εκτός της προθεσμίας που είχε καθορίσει η Επιτροπή.
   
      (18)  Επιστημονική γνώμη για τα νιτρώδη στα προϊόντα κρέατος της επιστημονικής ομάδας για τις πρόσθετες ύλες των τροφίμων και τις πηγές θρεπτικών συστατικών που προστίθενται στα τρόφιμα της ΕΑΑΤ, EFSA Journal 2010, 8(3):1538.